CELEX: 62007CA0256
Language: da
Date: 2009-03-19 00:00:00
Title: Sag C-256/07: Domstolens dom (Anden Afdeling) af 19. marts 2009 — Mitsui & Co. Deutschland GmbH mod Hauptzollamt Düsseldorf (anmodning om præjudiciel afgørelse fra Finanzgericht Düsseldorf — Tyskland) (EF-toldkodeks — godtgørelse af told — artikel 29, stk. 1, og artikel 29, stk. 3, litra a) — toldværdi — forordning (EØF) nr. 2454/93 — artikel 145, stk. 2 og 3 — hensyntagen, i forbindelse med fastsættelse af toldværdien, til betalinger erlagt af sælger i medfør af en kontraktlig forpligtelse til at yde garanti i henhold til købsaftalen — tidsmæssig anvendelse — materielle regler — procedureregler — tilbagevirkende kraft af en regel — gyldighed)

16.5.2009   
            
            
               DA
            
            
               Den Europæiske Unions Tidende
            
            
               C 113/5
            
         Domstolens dom (Anden Afdeling) af 19. marts 2009 — Mitsui & Co. Deutschland GmbH mod Hauptzollamt Düsseldorf (anmodning om præjudiciel afgørelse fra Finanzgericht Düsseldorf — Tyskland)
   (Sag C-256/07) (1)
   
   (EF-toldkodeks - godtgørelse af told - artikel 29, stk. 1, og artikel 29, stk. 3, litra a) - toldværdi - forordning (EØF) nr. 2454/93 - artikel 145, stk. 2 og 3 - hensyntagen, i forbindelse med fastsættelse af toldværdien, til betalinger erlagt af sælger i medfør af en kontraktlig forpligtelse til at yde garanti i henhold til købsaftalen - tidsmæssig anvendelse - materielle regler - procedureregler - tilbagevirkende kraft af en regel - gyldighed)
   2009/C 113/08
   Processprog: tysk
   
      Den forelæggende ret
   
   Finanzgericht Düsseldorf
   
      Parter i hovedsagen
   
   
      Sagsøger: Mitsui & Co. Deutschland GmbH
   
      Sagsøgt: Hauptzollamt Düsseldorf
   
      Sagens genstand
   
   Anmodning om præjudiciel afgørelse — Finanzgericht Düsseldorf — fortolkning af artikel 29, stk. 1 og 3, litra a), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1), samt af artikel 145, stk. 2 og 3, i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 (EFT L 253, s. 1), som ændret ved Kommissionens forordning (EF) nr. 444/2002 af 11. marts 2002 (EFT L 68, s. 11) — spørgsmålet, om disse sidste bestemmelser er gyldige i det omfang de med tilbagevirkende gyldighed også finder anvendelse på indførsler, for hvilke toldangivelserne var antaget, før Kommissionens forordning (EF) nr. 444/2002 trådte i kraft — spørgsmålet, om der ved fastsættelse af toldværdien skal tages hensyn til betalinger fra sælger til køber i henhold til en garanti ifølge købekontrakten til godtgørelse af garantiydelser, som er blevet faktureret til køberen og dennes aftager på grund af mangler ved varerne
   
      Konklusion
   
   
               1)
            
            
               Artikel 29, stk. 1, og artikel 29, stk. 3, litra a), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks og artikel 145, stk. 2, i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til forordning nr. 2913/92, som ændret ved Kommissionens forordning (EF) nr. 444/2002 af 11. marts 2002, skal fortolkes således, at når mangler ved varer — som opdages, efter at varerne er bragt i fri omsætning, men som kan dokumenteres at have eksisteret forud herfor — i medfør af en kontraktlig forpligtelse til at yde garanti giver anledning til, at sælger/producent yder køber en efterfølgende godtgørelse, der svarer til de udgifter til reparation, som købers forhandlere har faktureret, kan sådanne godtgørelser medføre en nedsættelse af varernes transaktionsværdi og dermed af den toldværdi, der blev angivet på grundlag af den pris, som oprindeligt blev aftalt mellem sælger/producent og køber.
            
         
               2)
            
            
               Artikel 145, stk. 2 og 3, i forordning nr. 2454/93, som ændret ved forordning nr. 444/2002, finder ikke anvendelse på indførsler, for hvilke toldangivelserne er blevet antaget før den 19. marts 2002.
            
         
      (1)  EUT C 183 af 4.8.2007.